**REJSEBRANCHENS**

**SENIORKLUB ©**

**København**

**Stiftet 10. november 1977**

[**www.rb-seniorklub.dk**](file:///C%3A%5CUsers%5CPeter%5CAppData%5CLocal%5CMicrosoft%5CWindows%5CAppData%5CLocal%5CMicrosoft%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CZ9DD9QDI%5Cwww.rb-seniorklub.dk)

19. september 2021

Referat af generalforsamlingen

torsdag d. 16. september 2021

Klubbens formand, Peter Bjarnholt, bød velkommen til klubbens generalforsamling 2021, der blev afholdt på Amager hos Restaurant Air Pub. Vi gik straks over til første punkt på dagsordenen:

1. **Valg af dirigent**.

Bestyrelsen foreslog Johnny Lundager som dirigent og Johnny blev enstemmigt valgt. Han takkede for valget og erklærede generalforsamlingen lovlig indkaldt. Johnny gav derefter ordet til formanden.

1. **Formandens beretning**

Peter afgav sin beretning for klubbens gøren og laden i 2020. **Kopi af beretningen er vedlagt.**

1. **Gennemgang af forslag til ændringer af klubbens vedtægter.** Vedtægts ændringerne var tidligere udsendt til medlemmerne der havde gennemlæst dem. Ændringerne var fortrinsvis en nutidig opdatering og ændringerne blev vedtaget med akklamation. **Kopi af de ændrede vedtægter er vedlagt**
2. **Regnskabet. Kassereren fremlagde det reviderede regnskab**

Kassereren Suzanne Stefani fremlagde regnskabet, for 2019 og for 2020, der tidligere var blevet sendt ud til medlemmerne.

Regnskabet 2019 blev godkendt med akklamation.

Regnskabet for 2020 blev godkendt med akklamation.

Peter meddelte, at han er udtrådt af bestyrelsen i Danmarks Rejsebureau Fond. Vi må i stedet sætte vores lid til vort medlem, Berit Hjort Rasmussen der også er i den bestyrelse. Berit lovede fortsat at tale Seniorklubbens sag, som Peter har gjort gennem årene.

1. **Fastsættelse af kontingent for 2022**.

Bestyrelsen foreslog et uændret kontingent. kr. 250,- for pensionister og kr. 375 for erhvervsaktive. Søren Birkelund undrede sig over klubbens udgifter til Mobile Pay. Sus forklarede, at det koster at bruge Mobile Pay samt at hver transaktion koster penge.

Forslaget blev modtaget med akklamation.

1. **Behandling af indkommende forslag**

Peter havde modtaget et forslag fra Maj-Britt Jørgensen, der foreslog, at alle fremtidige møder blev afholdt som frokostmøder.

Der var både for og imod dette forslag. Specielt var de medlemmer der stadig arbejdede imod.

Bestyrelsen vil igen se på forslaget ved de næste bestyrelsesmøder.

Peter gjorde opmærksom på, at klubben igen kan mødes hos Europæiske til mødet d. 21. oktober 2021. Deres ombygning er gået i stå indtil videre.

1. **Valg til bestyrelse og bestyrelsessuppleanter.**
* Pr. 19. marts 2020 modtog Lis Nielsen og Yvonne Halphen ikke genvalg til bestyrelsen. Bestyrelsen foreslog Carl Carlsen og Johnny Lundager som nye bestyrelses medlemmer. Begge de herrer blev godkendt med akklamation. Bestyrelsen takkede Yvonne for hendes arbejde i bestyrelsen og Annet overrakte Yvonne en gave fra klubben. Lis Nielsen var ikke til stede, men Lis vil modtage en tak fra klubben ved et senere møde.
* Vores formand Peter Bjarnholt ønskede ikke genvalg og takkede for 8 år som formand og hele 28 år i bestyrelsen. Bestyrelsen takkede Peter for hans store arbejde og Sus overrakte Peter en gave fra klubben.
* Henrik Hvass modtog genvalg som bestyrelsesmedlem frem til næste generalforsamling, for at assistere den nye bestyrelse. Dette blev godkendt med akklamation
* Annet Plambech modtog ikke genvalg som klubbens sekretær, men fortætter gerne som bestyrelsesmedlem til næste generalforsamling for at hjælpe den nye bestyrelse godt i gang. Dette blev godkendt med akklamation.
* Bestyrelsen foreslog Steffen Riiskjær som ny sekretær. Dette blev godkendt med akklamation
* Kassereren Sus Stefani modtog genvalg. Dette blev godkendt med akklamation.
* 1. suppleant Inge Borum modtog IKKE genvalg. Bestyrelsen foreslog Yvonne Schnell som ny suppleant. Dette blev godkendt med akklamation.
* 2. suppleant Kjeld Høsterkjøb modtog genvalg. Dette blev godkendt med akklamation.
1. **Valg af revisor og revisorsuppleant**.
* Revisor Inge Weingarte ønskede IKKE at modtage genvalg. Bestyrelsen foreslår revisorsuppleant Britt Rasmussen som ny revisor. Dette blev godkendt med akklamation.
* Bestyrelsen foreslog Lilje Lahrmann som revisorsuppleant. Lilje blev valgt med akklamation.
1. **Eventuelt**
* Ingrid Emonds nævnte vore sidst afdøde medlemmer og medlemmerne holdt 1 minuts stilhed for Ivan Folke Andersen og John Solové. Æret være deres minde.

Johnny erklærede hermed generalforsamlingen for afsluttet og takkede medlemmerne for god ro og orden. Peter takkede Johnny for vel udført arbejde som ordstyrer, og medlemmerne for deres entusiastiske deltagelse.